Document ID: 32011R0887
Publication Date: 2011-09-05

Title and Content:
KOMISIJAS ĪSTENOŠANAS REGULA (ES) Nr. 887/2011
(2011. gada 5. septembris)
par atļauju izmantot preparātu Enterococcus faecium CECT 4515 kā pārtikas piedevu gaļas cāļiem (atļaujas turētājs Norel S.A.)
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
tā kā:
(1)
Regulā (EK) Nr. 1831/2003 noteikts, ka par piedevu lietošanu dzīvnieku barībā jāsaņem atļauja, un paredzēts šādas atļaujas piešķiršanas pamatojums un kārtība.
(2)
Saskaņā ar Regulas (EK) Nr. 1831/2003 7. pantu iesniegts pieteikums, lai saņemtu atļauju preparātam Enterococcus faecium CECT 4515. Minētajam pieteikumam bija pievienotas ziņas un dokumenti, kas prasīti Regulas (EK) Nr. 1831/2003 7. panta 3. punktā.
(3)
Pieteikums attiecas uz atļauju izmantot pielikumā raksturoto preparātu kā barības piedevu gaļas cāļiem, to klasificējot barības piedevu kategorijā “zootehniskās piedevas”.
(4)
Eiropas Pārtikas nekaitīguma iestāde (“Iestāde”) savā 2011. gada 16. marta atzinumā (2) secināja, ka ieteiktajos lietošanas apstākļos Enterococcus faecium CECT 4515 kaitīgi neietekmē dzīvnieku veselību, patērētāju veselību vai vidi un ka šī piedeva gaļas cāļiem var uzlabot svara pieaugumu un barības patēriņa rādītāju. Iestāde uzskata, ka īpašas prasības uzraudzībai pēc laišanas tirgū noteikt nav vajadzīgs. Iestāde arī pārbaudīja ziņojumu par barībā lietotās barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
(5)
Preparāta Enterococcus faecium CECT 4515 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot atbilstīgi šīs regulas pielikumam.
(6)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 5. septembrī

Classification:
Level 1 Categories: 100147
100157
100156
Level 2 Categories: 100259
100250
100196
Level 3 Categories: 13
711
1277
6052
2711
All Categories: 1224
4743
5451
6052
6322